Valdimar Svavarsson , formaður knattspyrnudeildar FH.mynd / stöð 2 Valdimar Svavarsson , formaður knattspyrnudeildar FH , segir að deildin hafi glímt við fjárhagserfiðleika undanfarna mánuði . „ Þetta hafa verið erfið ár . Við komumst ekki í Evrópukeppni og höfum verið í miklum framkvæmdum við að bæta aðstöðu okkar . Það hefur kostað gríðarlega mikla peninga , “ sagði Valdimar í samtali við Guðjón Guðmundsson í Sportpakkanum . Valdimar viðurkennir að FH hafi átt í vandræðum með borga leikmönnum og starfsfólki laun . „ Þetta er mjög erfið staða og það er aldrei gaman að geta ekki greitt fólki það sem það á skilið og á að fá , “ sagði Valdimar . Borgum oftast laun innan mánaðar „ Við höfum gert okkar besta og sem betur fer hafa vandræðin ekki verið verri en svo að við borgum oftast okkar laun innan mánaðar . En það hefur verið smá skafl sem við höfum ýtt á undan okkur . Við erum að fara gegnum í erfiða niðurskurðarhluti , lækka laun og minnka kostnað . En við erum líka að auka tekjur og bæta þjónustuna . “ Sögur hafa gengið um að skoski framherjinn Steven Lennon ætli að róa á önnur mið. „ Lennon er samningsbundinn okkur og er frábær leikmaður . Það hefur ekkert komið á okkar borð annað en að hann verði áfram , “ sagði Valdimar . „ Við þurftum að fleyta félaginu í nokkrar vikur en vonandi ekki langan tíma . Þetta kemur ekkert niður á starfinu . Barna - og unglingaráð á alla sína peninga og þeir eru aðgreindir og allt svoleiðis . Þetta er bara skammtímafjármögnun milli eininga hjá okkur , “ sagði Valdimar um lánið umdeilda . Fréttina í heild sinni má sjá hér fyrir neðan . Knattspyrnudeild FH fékk sex milljóna króna lán frá Barna - og unglingaráði .